ປະທານອົງການ OSCE ກ່າວວ່າ ການປະຕິບັດການ ຂອງຣັດເຊຍ ແມ່ນ 'ການກໍ່ການຮ້າຍໂດຍລັດຖະບານ'
ກອງກໍາລັງທີ່ຮຸກຮານ ເລີ້ມແນເປົ້າໝາຍໃສ່ປະຊາຊົນພົນລະເຮືອນ ແລະພື້ນຖານໂຄງລ່າງ ເພື່ອພະຍາຍາທໍາລາຍຈິດວິນຍານຂອງປະຊາຊົນຊາວຢູເຄຣນ.
ປະທານອົງການເພື່ອຄວາມໝັ້ນຄົງ ແລະການຮ່ວມມື ໃນຢູໂຣບ ກ່າວໃນມື້ວັນຈັນວານນີ້ວ່າ ການແນເປົ້າໝາຍຂອງຣັດເຊຍໃສ່ພົນລະເຮືອນຊາວຢູເຄຣນຕະ ຫຼອດເຖິງໂຮງຮຽນ ແລະໂຮງໝໍຕ່າງໆນັ້ນ ແມ່ນ “ການກໍ່ການຮ້າຍໂດຍລັດຖະ ບານ ” “ກອງກໍາລັງທີ່ຮຸກຮານ ເລີ້ມແນເປົ້າໝາຍໃສ່ປະຊາຊົນພົນລະເຮືອນ ແລະພື້ນ ຖານໂຄງລ່າງ ເພື່ອພະຍາຍາທໍາລາຍຈິດວິນຍານຂອງປະຊາຊົນຊາວຢູເຄຣນ,” ທ່ານຊິກນິວ ຣາວ (Zbigniew Rau) ກ່າວ “ນີ້ແມ່ນເລື້ອງທີ່ໜ້າເສຍໃຈ, ໜ້າອັບອາຍ ແລະຄືກັບການກໍ່ການຮ້າຍໂດຍລັດຖະບານ ບັນດາໂຮງຮຽນ ໂຮງໝໍ ແລະໂຮງຮຽນອະນຸບານຕ່າງໆ ແມ່ນຕົກເປັນເປົ້າໝາຍ ຂອງການທໍາລາຍດ້ວຍອາວຸດທີ່ຖືກຫ້າມນໍາໃຊ້ໃນລະດັບສາກົນໂດຍເຈດຕະນາ ” ອົງການສະຫະປະຊາຊາດໄດ້ກ່າວວ່າ ມີລາຍງານທີ່ໜ້າເຊື່ອຖືວ່າ ກອງກໍາລັງທະຫານຂອງຣັດເຊຍ ນໍາໃຊ້ລະເບີດລູກຫວ່ານຢູ່ໃນບໍລິເວນທີ່ມີປະຊາຊົນອາໄສຢູ່ ທ່ານ ຣາວ, ລັດຖະມົນຕີການຕ່າງປະເທດຂອງໂປແລນ ໄດ້ກ່າວຢໍ້າຢູ່ທີ່ສະພາຄວາມໝັ້ນຄົງສະຫະປະຊາຊາດ ໃນມື້ວັນຈັນວານນີ້ ໃນຖານະທີ່ເປັນປະທານຂອງອົງການ OSCE ປະຈໍາປີ 2022 ຣັດເຊຍ ເຊິ່ງເປັນສະມາຊິກຂອງອົງການ OSCE, ແລະທ່ານ ຣາວ ກ່າວວ່າ ມົສກູ ໄດ້ກ່າວຫາຕໍ່ທ່ານວ່າ ມີຄວາມລໍາອຽງໃນການຮັບມືກັບບັນຫາຂັດແຍ້ງນີ້ ທ່ານກ່າວວ່າ “ຂ້າພະເຈົ້າມີພຽງຄວາມຮັບຜິດຊອບອັນດຽວ ສໍາລັບຂໍ້ກ່າວຫາປະເພດນີ້: ຄວາມເປັນກາງສິ້ນສຸດລົງ ເມື່ອການລະເມີດກົດໝາຍ ທາງດ້ານມະນຸດສະທໍາລະຫວ່າງປະເທດທີ່ເຫັນໄດ້ຢ່າງຈະແຈ້ງນັ້ນ ໄດ້ເລີ້ມຕົ້ນຂຶ້ນ ” ທ່ານ ຣາວ ໄດ້ຮຽກຮ້ອງໃຫ້ ຣັດເຊຍ ແລະ ເບລາຣຸສ ໂດຍມີກອງກໍາລັງທະ ຫານຂອງ ຣັດເຊຍ ຢູ່ໃນດິນແດນຂອງຕົນ ແລະໄດ້ຖືກກ່າວຫາວ່າ ອະນຸຍາດໃຫ້ຍິງລູກສອນ ໄຟຈາກດິນແດນຂອງຕົນ ໃຫ້ຢຸດເຊົາ “ຄວາມພະຍາຍາມອັນປ່າເຖື່ອນນີ້ ” ທ່ານກ່າວວ່າ ມັນບໍ່ໄດ້ເປັນປະໂຫຍດຫຍັງເລີຍທັງຕໍ່ລັດຖະບານ ແລະປະຊາຊົນຂອງພວກເຂົາເຈົ້າເອງ, ແລະມີແຕ່ຈະແຍກທັງສອງປະເທດນີ້ ໃຫ້ຕ້ອງຢູ່ຢ່າງໂດດດ່ຽວ ໃນລະດັບສາກົນຕໍ່ໄປ ທ່ານ ຣາວ ກ່າວວ່າ “ປະຕູທາງການທູດແມ່ນຍັງຄົງເປີດຢູ່, ແລະຂ້າພະເຈົ້າກໍຂໍຮຽກຮ້ອງໃຫ້ ຣັດເຊຍ ເຂົ້າມາມີສ່ວນຮ່ວມໃນການສົນທະນາທີ່ມີຄວາມໝາຍສໍາຄັນນີ້ ເພື່ອຊອກຫາການແກ້ໄຂແບບສັນຕິວິທີ ຕໍ່ວິກິດການທີ່ເກີດຂຶ້ນໃນປັດ ຈຸບັນ ” ທ່ານ ຣາວ ກ່່າວວ່າ ທ່ານຄາດວ່າມົສກູ ໃຫ້ການເຄົາລົບຕໍ່ພັນທະແລະຄວາມຮັບຜິດຊອບສາກົນຂອງຕົນ, ໂດຍກ່າວເສີມວ່າ ການແກ້ໄຂບັນຫາທາງການ ເມືອງແບບຍືນຍົງນັ້ນຄື “ຕ້ອງເຄົາລົບຕໍ່ອະທິປະໄຕ, ຜືນແຜ່ນດິນອັນຄົບຖ້ວນ ແລະຄວາມເປັນເອກະລາດຂອງປະເທດ ຢູເຄຣນ ຢ່າງສົມບູນ ຢູ່ໃນຂອບເຂດຊາຍແດນໂດຍການຮັບຮູ້ຂອງນານາຊາດ ” ທູດຂອງຣັດເຊຍໄດ້ປະຕິເສດຕໍ່ການສະເໜີຂອງປະທານອົງການ OSCE ກ່ຽວ ກັບການເຈລະຈາທາງການທູດ ໂດຍກ່າວວ່າ ທ່ານໄດ້ເລືອກເຂົ້າຂ້າງຂອງພັກ ຝ່າຍໃນຄວາມຂັດແຍ້ງ ແລະດ້ວຍເຫດນັ້ນ ຈຶ່ງບໍ່ແມ່ນຜູ້ໄກ່ເກ່ຍທີ່ຊື່ສັດ